**RAZVOJ TEHNOLOŠKIH I DRUŠTVENIH INOVACIJA U REPUBLICI SRBIJI**

**Dr Goran Lapčević[[1]](#footnote-1), Dr Milan Krstić[[2]](#footnote-2)**

***Abstrakt:***

*Invacije su iskazane namere promena i predstavljaju efektivan instrument razvoja društvenog progresa, te stoga imaju veliki značaj za društvo na svim nivoima (mikro, mezo i makro planu). Inovacije mogu biti tehnološke i društvene, a za njihovu realizaciju od značaja je i institucionalna podršku koja im se pruža. U ovom radu ukratko se prezentuju rezultati istraživanja na temu prezentovanja aktuelnog stanja razvoj tehnoloških i društvenih inovacija u Republici Srbiji (RS). Istraživanje je metodološki konceptirano na teorijskom desktop istraživanju raspoloživih javno dostupnih informacija. U tom smislu fokus istraživanja je bio na tehnološkim i društvenim inovacijama i ključnim aspektima podrške navedenim tipovima inovacija. U radu se od strane autora konstatuje da tehnološke inovacije brojno nadmašuju društvene inovacije, koje još uvek nisu našle svoje mesto kakvo zaslužuju u društvu, i daju korisne sugestije za unapređenje tog stanja, kao i ukazuje na značaj podrške inovacijama.*

***Ključne reči:*** *Inovacije, tehnološke inovacije, društvene inovacije, podrška inovacijama, Republika Srbija*

**1. UVOD**

Inovacije su po pravilu zasnovane na namerama, sa svrhom razvoja potencijala za promene, a za posledicu, postojeće društvene trendove mogu potvrditi, podržati ili ubrzati, ili u suprotnom im se suprotstaviti, tako da mogu čak da dovedu do promene njihovih „glavnih tokova“ (Vladisavljević A, 2019)

Inovacije se sreću jednako u svim oblastima ljudskog delovanja: u obrazovanju, u umetnosti, u zdravstvu, u politici, u državnoj administraciji, isl. Iako je uobičajeno da se pod inovacijama najčešće misli na tehničke novine, one međutim ne moraju biti tehničke, a u okviru same inovacije i ne mora po pravilu biti neka „stvar“ ili neki predmet. Uostalom, istorija inovacija beleži mnogo primera koji imaju veoma malo ili nimalo veze sa tehnologijom, kao što je na primer, inovacija plaćanja na kredit .

Sve inovacije se u najširem mogu podeliti na tehnološke i društvene inovacije.

Tehnološke inovacije su one u čijoj osnovi je izvesna tehnološka promena, pod kojom se podrazumeva nov ili unapređen postojeći proizvod ili napredak tehnologije koji korenito menja metode proizvodnje proizvoda, uključujući i kreiranje nove organizacije, marketinga i menadžmenta (Krstić M, 2016).

Društvene inovacije su novi modeli, metode, prakse, usluge ili čak i proizvodi koji odgovaraju na određene društvene potrebe ili od postojećih efikasnije rešavaju određene društvene probleme te su primenjivi na široj osnovi, ali istovremeno uzimaju u obzir specifičnosti lokalnog konteksta u kojem se primenjuju (Paska I, Pavić-Rogošić I, 2021).

Kada se razmatra razvoj tehnoloških i društvenih inovacija u RS treba naglasiti da taj razvoj podrazumeva realizaciju tehnoloških i društvanih inovacija uključujući i podršku njihovom razvoju.

U ovom radu se ukratko prezentuju rezultati sprovedenog desktop istraživanja na temu razvoja tehnoloških i društvanih inovacija u RS, uključujući i podršku njihovom razvoju, u poslednjih nekoliko godina.

**2. METODOLOGIJA ISTRAŽIVANJA**

U realizaciji ovog rada primenjeno je više metoda istraživanja, od kojih se posebno mogu istaći sledeći, i to (WME, 2021 ):

* analitički metod, koji se primenjuje za razlaganje razmatrane pojave, odnosno u konkretnom slučaju inovacija na njene komponente (tehnološka, društvena inovacija) kako bi se mogla sagledati njihova priroda, odnosi, uzroci i posledice.
* sintetički metod, koji se primenjuje za komponovanje složenog oblika razmatrane pojave od jednostavnijih njegovih delova, odnosno u konkretnom slučaju društvene inovacije kao složene pojave od više sastavnih delova.
* deskriptivni metod, koji se primenjuje za opisivanje i predstavljanje razmatrane pojave, odnosno u konkretnom slučaju njegova primena za interpretaciju tehnoloških i društvenih inovacija kao i podrške inovacijama.
* komparativni metod, koji se primenjuje za upoređivanje različitih načina teorijske interpretacije razmatrane pojave u literature, odnosno u konkretnom slučaju društvenih inovacija sa istim u okviru EU.
* empirijski metod, koji se primenjuje kao način dolaska do saznanja, odnosno u konkretnom slučaju teorijsko desktop istraživanje zasnovano na veb-u, a koje se sastoji u prikupljanju relevantnih podataka i činjenica iz javno dostupnih izvora i potonjoj svrsishodnoj obradi navedenih podataka.
* induktivni metod, koji se primenjuje za donošenje opštih zaključaka iz prethodno uvedenih premisa, odnosno u konkretnom slučaju izvođenju relevantnih zaključaka iz istraživanja.

**3. TEHNOLOŠKE I DRUŠTVENIH INOVACIJA I PODRŠKA INOVACIJAMA**

**3.1 Tehnološke inovacije**

Tehnološke inovacije su posebne vrste inovacija koje, počev od korisnog predloga, preko tehničkih unapređenja, pa sve do izuma, svom vlasniku mogu osigurati izvesnu konkurentsku prednost. Stoga se u razvijenim ekonomijama, inovacijama i inovatorima posvećuje se posebna pažnja, a inventivnost visoko kotira na lestvici sistema vrednosti.

Danas se najvrednijim resursom u kompaniji ne smatraju više materijalna dobra poput zgrada, pogona ili kapitala (budući da se to uvek može naći na tržištu), već znanje, iskustvo i inventivnost, odnosno sposobnost inoviranja.

U tom smislu tehnološka inovacija je svaki zahvat kojim se smanjuju inputi, tj. troškovi proizvodnje i administracije, povećava produktivnost ili iskorišćenje opreme ili vremena, poboljšava kvalitet proizvoda ili usluga, povećava bezbednost, smanjuje škart, unapređuje plasman i dr., odnosno svaka mera koja vodi ka porastu konkurentnosti. (WIN, 2021)

**3.2 Društvene inovacije**

Društvene inovacije su prema (DIPV, 2020) „novi i inovativni pristupi za ispunjenje društvenih potreba, počinju sa idejom (za rešavanje društvenih problema), koja se potom razvija u prototipe i pilot projekte i može prerasti u stabilnije inicijative, potencijalno se može proširiti i čak stvoriti sistemsku promenu, a da mnogi društveni inovatori to i ne primate”.

Suštinska razlika između društvenih i tehnoloških inovacija može se naći u njihovoj nematerijalnoj neopipljivoj strukturi. Inovacija se ne javlja u mediju tehničkog artefakta već na nivou društvene prakse (Howaldt J.& Schwarz M, 2010).

U tom smislu društvene inovacije za cilj imaju promena društvene prakse i realizuju se u okviru empirijski nedovoljno istraženih područja, odnosno u okviru sedam oblasti politike(SID, 2017)**:**  (1) obrazovanje i celoživotno učenje; (2) zapošljavanje; (3) životna sredina i klimatske promene; (4) snabdevanje energijom; transport i mobilnost; (5) zdravstvena i socijalna zaštita; (6) smanjenje siromaštva; i (7) održivi razvoj.

Društvene inovacije po svom karakteru mogu biti veoma složene i višedimenzionalne, i stoga se mogu grupisati u tri grupe inovacija, i to (SID, 2017):

* prva, koje se mogi identifikovati kao inovacije proizvoda, procesa i usluga i potiču od dugotrajnog istraživanja tehnoloških inovacija, a koje u pogledu stepena novine mogu biti inkrementalne, radikalne, arhitektonske ili modularne inovacije.
* druga, koje se mogi identifikovati kao organizacione inovacije, a koje se realizuju od vrha do dna i obrnuto, iznutra ka spolja i obrnuto i odnose se na proces podsticanja inovacija kroz organizaciju znanja i raspodelu resursa unutar organizacije.
* treća, koje se mogi identifikovati kao održive i štedljive (frugal) inovacije , a koje imaju za cilj određeni nivo promena, i one ne predstavljaju samo inicijative, već je njihova svrha i uticaj.

Kao jedan dobar primer primer primene društvenih inovacija može se navesti kompanija Discovering Hands u Nemačkoj gde posebno obučene slepe žene otkrivaju male tumore u tkivu dojke koristeći samo dodir njihovih ruku (Ashoka, 2019).

**3.2 Podrška inovacijama**

Dobro je poznato da u osnovi svake inovacije stoji neka ideja. Isto je tako poznato da za uspešnu realizaciju izvesne inovacije nije dovoljno samo postojanje dobre i upotrebljive ideje, već mnogo više od toga. Iskustva zemalja EU ukazuju da tek svaka peta inovativna ideja biva i ostvarena inovacije. Stoga je od posebnog značaja da se razvoj inovacija izgradi istitucionalni okvir za podršku inovacijama (Krstić M, 2016).

**4. REZULTATI I DISKUSIJA ISTRAŽIVANJA**

**4.1 Rezultati istraživanja prezentovanja tehnoloških inovacija u RS**

U okviru sprovedenog istraživanja prezentovanja realizovanih tehnoloških inovacija u RS, u Tabeli 1 prikazuju se rezultati istraživanja prezentovanja realizovanih tehnoloških inovacija u RS u poslednje 3 godine. Sve one su grupisane u tri osnovne kategorije “Anti COVID ”program, Projekat „Zajedno možemo sve“ i Učeničko inovaciono preduzetništvo. Inovacije su Tabeli 1 predstavljene projektom kome pripadaju, nazivom inovacije, datumom njenog nastajanja, kratkim opisom tehnološke inovacije kao i izvorom (linkom objavljivanja).

*Tabela 1*

|  |  |  |  |  |
| --- | --- | --- | --- | --- |
| **Projekat** | **Inovacija** | **Datum** | **Kratak opis inovacije** | **Link** |
| “Anti COVID” program | Vakcina Sputnjik V u RS | 04. 06.2021 | U Sankt Peterburgu, Ruska Federacija (RF), svečano označen početak proizvodnje vakcine Sputnjik V na Institutu Torlak na osnovu čega će Srbija postati prva zemlja pored RF u Evropi koja će je proizvoditi na svojoj teritoriji. | [1] |
| Prvi srpski respirator | 12. 05. 2020 | Kompanija SmartResearch i Institut Mihajlo Pupin razvili su prototip uređaja za mehaničku ventilaciju, respirator, a po njegovoj validaciji od strane nadležnih državnih institucija, očekuje se serijska proizvodnja od deset respiratora dnevno. | [2] |
| Najbolja tehnološku inovacija | BIOSPORIN | 25.12.2020 | Tim iz Beograda osvojio je nagradu za najbolju inovaciju u 2020. godini na bazi proizvoda biorazgradivog stiropora. | [3] |
| Pacemaker za pokrete | 23.05.2019 | Tim iz Motimove Beograda osvojio je nagradu za najbolju inovaciju u 2019. godini na bazi proizvoda “Pacemaker za pokrete”. | [4] |
| Projekat „Zajedno možemo sve“ | Remembering places | 17.01.2020 | Remembering places je onlajn platforma koja služi da se na globalnom nivou promovišu lokalni biznisi i povezuje lokalne zanatlije, dizajnere i kreativne biznise, kao i strane turiste zainteresovane za dizajn i stvaralaštvo na lokalnom nivou. | [5] |
|  | Softverski program za podršku konzervacije kulturnog nasleđa | 10.02.2020 | „Art-Lab Studio“ je tim koji je razvio jedinstveni uređaj u oblasti kulturnog nasleđa, specijalizovan softverski program koji tradicionalnu tehniku konzervacije zidnog slikarstva zamenjuje modernom i pomaže restauratorima da očuvaju umetničko blago Srbije. | [6] |
|  | Organski sapun | 13.01.2020 | Kompanija “Kuća finih mirisa” je razvila tehnološko dostignuće koje pripada organskoj kozmetici u vidu sapuna koji nije termički obrađen, koji je potpuno organski, bez veštačkih boja i štetnih materijala. | [7] |
|  | Organska poslastica | 09.01.2020 | U osnovi ideje kompanije „Karolina’s Raw Lab“ je proizvod zdrave hrane, odnosno koncept zdravih poslastica, koji se bazira na sirovim i organskim delicijama. | [8] |
| Studentsko preduzetništvo | Ekološko antikoroziono sredstavo | 2020 | Tim Antikorozivi osvojio je prvu nagradu za studentsku inovaciju 2020. godine za proizvod ekološki prihvatljivih antikorozionih sredstava za dobijanje industrijskih premaza. | [9] |
| Učeničko inovaciono preduzetništvo: | Dolce Rosa | 18.02.2020 | Učenička kompanija „Dolce Rosa“ Medicinske škole „Draginja Nikšić“ iz Sremske Mitrovice promovisali preparat za negu lica i tela na bazi derivata ruže. | [10] |
|  | Antistres loptice | 04.02.2020 | Učenička kompanija Medicinske škole „Dr Aleksa Savić“ iz Prokuplja „White coats“, bavi se proizvodnjom antistres loptica koja smanjuje stepen svakodnevnog stresa i napetosti, u privatnom i poslovnom okruženju. | [11] |
|  | „Šesto čulo“ | 23.01.2020 | Proizvod „Šesto čulo“ učeničke kompanije Sixth Sense iz Mladenovca baziran je na JPS sistemu namenjen je slepim i slabovidim osobama radi lakšeg snalaženja u prostoru kao i njihovim ukućanima i pratiocima da ih lakše pronađu kada izađu iz komfornih zona. | [12] |
|  | „Rain Drop“ | 14.01.2020 | Učenička kompanija „Rain Drop“ bavi se proizvodnjom automatizovanih sistema za navodnjavanje biljaka sa daljinskim upravljanjem. | [13] |
|  | Briket od papira | 14.01.2020 | Učenička kompanija „Briket company“ napravila je briket od papira koji se koristi kao ogrev. |
|  | Sigurnosni proizvodi | 14.01.2020 | Učenička kompanija „Find me“ razvila je sigurnosne proizvode koji omogućavaju bezbednost dece i odraslih. |
|  | Presa za sabijanje aluminijumskih limenki | 14.01.2020 | Učenička kompanija „Eco life“ razvila je prese za sabijanje aluminijumskih limenki. |

**4.2 Rezultati istraživanja prezentovanja društvenih inovacija u RS**

U okviru sprovedenog istraživanja prezentovanja realizovanih društvenih inovacija u RS, u Tabeli 2 prikazuju se rezultati istraživanja realizovanih društvenih inovacija u RS u poslednje 3 godine. Sve one su grupisane u okviru jedne osnovne kategorije Programa za zapošljavanje i socijalne inovacije. Društvene inovacije su Tabeli 2 predstavljene su projektom kome pripadaju, nazivom inovacije, datumom njenog nastajanja, kratkim opisom društvene inovacije, kao i izvorom (linkom objavljivanja).

*Tabela 2*

|  |  |  |  |  |
| --- | --- | --- | --- | --- |
| **Projekat** | **Inovacija** | **Datum** | **Kratak opis društvenih inovacija** | **Link** |
| Programa za zapošljavanje i socijalne inovacije | Model međunarodne zaštite azilanata u RS | 01.02.201831.01.2021 | Model međunarodne zaštite tražiocima azila, izbeglicama, njihovim porodicama i osobama koji podrazumeva ubrznaje integracije na tržište rada državljana trećih zemalja, azilanata, izbeglih lica i članova njihovih porodicau skladu sa Ženevskom konvencijom kao i korisnicima supsidijarne zaštite koji će im omogućiti da postanu aktivni deo ekonomskog i društvenog života zemlje domaćina. | [14] |
| Nove šanse za razvoj veština odraslih u RS | 1.10.2018. 1.9.2020 | Metode radnog osposobljavanja na osnovu kojih se mogu izgraditi podsticajne mogućnosti i identifikovati nedostaci u saradnji sa relevantnim zainteresovanim stranama, kao i podrška nacionalnim vlastima u cilju usmeravanja podučavanja odraslih. |

**4.3 Rezultati istraživanja prezentovanja podrške inovacija u RS**

Navedeni uslov izgradnje institucionalnog okvira je u RS je blagovremeno prepoznat i ogleda se u tome, što je na osnovu odluke Vlade RS od 03. jula 2017. godine, formiran Kabinet ministra za inovacije i tehnološki razvoj, čime je inovacionoj delatnosti u RS pružena najvažnija institucionalna podrška (KMITR, 2018).

U okviru sprovedenog istraživanja prezentovane realizovane institucionalne podrške u RS, u Tabeli 3 prezentuju se rezultati istraživanja realizovane institucionalne podrške u RS u poslednje 3 godine. Svi oblici institucionalane podrške inovacijama su grupisane u četiri osnovne kategorije Industrijski park, Regionalni inovacioni startap centar, Memorandum o saradnji i Konferencije. Podrška inovacijama je sumirana u Tabeli 3 gde je predstavljena projektom kome pripada, nazivom vrste podrške inovacijama, datumom njenog nastajanja, kratkim opisom te podrške kao i izvorom (linkom objavljivanja).

Tabela 3

|  |  |  |  |  |
| --- | --- | --- | --- | --- |
| **Projekat** | **Vrsta podrške** | **Datum** | **Kratak opis** **podrške inovacijama** | **Link** |
| Industrijski park | Industrijski park | 25.09.2020 | Na međunarodnoj onlajn konferenciji potvrđena odluka o formiranju Industrijskog parka Mihajlo Pupin u Borči u saradnji sa kineskim partnerom. | [15] |
| Regionalni inovacioni startap centar u (RISTC) | RISTC u Priboju | 17.06.2020 | Otvoren Regionalni inovacioni startap centar u Priboju (RISTC) | [16] |
| RISTC u Užicu | 8.06.2020 | Otvoren Regionalni inovacioni startap centar u Užicu | [17] |
| Memorandum o saradnji | Memorandum o saradnji sa Kinom | 5. 06.2020 | Tokom video-konferencijskog sastanka između predstavnika RS i NR Kine potpisan Memorandum o saradnji u oblasti inovacija u istraživanju i upotrebi svemira u mirnodopske svrhe. | [18] |
| Memorandum o saradnji sa Rusijom | 6. 06.2020 | Između predstavnika RS i RF /kompanije “Glonass” /potpisan Memorandum o saradnji u oblasti osmatranja zemlje iz kosmosa. | [19] |
| Konferencije | Naučna konferencija | 3.2.2020 | Otvorena konferencija o inovacijama „Innovation Talk 2020“ kojom prilikom je promovisan razvoj tržišta rizičnog kapitala koje će obezbediti veći obim finansiranja startap kompanija i inovacija. | [20] |

**ZAKLJUČAK**

U ovom radu su ukratko prikazani rezultati istraživanja prezentovanja, u poslednje tri godine, razvoja inovacija u RS, i to tehnoloških i društvenih inovacija, uključujući i aktuelnu podršku njihovom razvoju. Iz rezultata istraživanja je evidentno da:

(1) Tehnološke inovacije brojno uveliko prednjače u odnosu na društvene inovacije, bar u smislu njihovog predstavljanja u javnim medijima. Tehnološke inovacije, kada se radi o starosti aktera, prisutne su kod svih starosnih grupa počev od učeničkog, preko studenskog, zaključno do seniorskog uzrasta, a kada se radi o tematici, prisutne su kako kod rešavanja aktuelnih savremenih problema, kao što je na primer, „Anti COVID“ program, tako i kod je u pitanju zaštita okoline.

(2) Društvene inovacije još uvek nisu našle svoje mesto kakavo zasigurno zaslužuju u društvu. U ovom trenutku, na osnovu javno dostupnih informacija, evidentno je njihovo prisutvo samo u delu zapošljavanja i socijlne politike, kao i njihov izostanak u prezentovanju u preostalih šest ostalih oblasti politika navedenih u okviru poglavlja 3.2 Društvena inovacija. Međutim, prema saznanjima autora društvene inovacije su sprovođene i u ostalim oblastima politika, na primer, u okviru (1) obrazovanje i celoživotno učenje pod nazivom “Dualno obrazovanje”, u okviru (7) održivi razvoj pod nazivom „Moja prva plata“, i dr, ali to u medijima nije propraćeno na način, da to bude eksplicitno navedeno da se radi o duštvenim inovacima. Evidentno je da kad su u pitanju društvene inovacije, da je izostao sistemski pristup kad se radi o njihovom objedinjavanju, prezentovanju i praćenju sa jednog mesta. U tom smislu predlozi autora su sledeći:

1. Organizovanje konferencije na temu Razvoj društvenih inovacija u RS, i
2. Jasna dodela određenom ministarskom resoru nadležnosti za politiku društvenih inovacija na nivou Vlade RS, što sada nije slučaj.

(3) Podrška inovacija je bila posebno izražena u delu formiranja novih institucija za podršku inovacijama u okviru novih programa koji vode otvaranju novih tehnološkog prodora, a posebno je bila značajna podrška u vidu memoranduma o saradnji u okviru u High-tech oblasti, što je za svaku pohvalu.

Autori su mišljenja da bi ubuduće bilo korisno uvesti redovnu praksu da se na kraju svake kalendarske godine, od strane nadležnog ministarstva odnosno kabineta, prezentuje sistematski prikaz stanja razvoja tehnoloških i društvenih inovacija u RS i njihove podrške.

# **LITERATURA**

Ashoka. (2019). *The Multibillion-Dollar Potential Of Social Innovation.* Retrieved from EDT: https://www.forbes.com/sites/ashoka/2019/10/10/the-multi-billion-dollar-potential-of-social-innovation/?sh=7216f4432101

DIPV. (2020). *Društvene inovacije u marginalizovanim ruralnim područjima.* Retrieved from Društvene inovacije: Praktični vodič, Objavljeno 2020, Brisel, http://www.ruralsrbija.rs/sites/default/files/doku\_vest/04\_2020/SIMRA\_Practice-Guide\_SR.pdf

Howaldt J.& Schwarz M. (2010). *Social Innovation: Concepts, Research Fields And International Trends.* IMA/ZLW & IfU.

KMITR. (2018). *Kabinet ministra za inovacije i tehnološki razvoj.* Retrieved from https://inovacije.gov.rs/

Krstić M. (2016). *Upravljanje inovacijama.* Beograd: Visoka škola za poslovnu ekonomiju i preduzetništvo.

Paska I, Pavić-Rogošić I. (2021). *Što su društvene inovacije? .* Retrieved from ODRAZ, https://www.odraz.hr/wp-content/uploads/2020/10/drustvene-inovacije.pdf

SID. (2017). *Towards A General Theory And Typology Of Social Innovation Deliverabl.* Retrieved from SI-DRIVE Social Innovation: Driving Force of Social Change, D1.6 Status: December 2017: https://www.si-drive.eu/wp-content/uploads/2018/01/SI-DRIVE-Deliverable-D1\_6-Theory-Report-2017-final-20180131.pdf

Vladisavljević A. (2019). *Društvene inovacije ljudi u centru javnih politika.* Retrieved from Vlada Republike Srbije, Tim za socijalno uključivanje i smanjenje siromaštva Vlade Republike Srbije, Službeni glasnik, Novembar 2019, http://socijalnoukljucivanje.gov.rs/wp-content/uploads/2019/11/sipru\_e2e\_drustvene\_inovacije.pdf

WIN. (2021). *Inovacija .* Retrieved from Wikipedija, slobodna enciklopedija: https://sh.wikipedia.org/wiki/Inovacija

WME. (2021 ). *Metodologija.* Retrieved from Wikipedia Slobodna enciklopedia : https://bs.wikipedia.org/wiki/Metodologija

**LINKOVI**

1. <https://inovacije.gov.rs/popovic-i-borisov-proizvodnja-ruske-vakcine-u-srbiji-potvrda-najboljih-odnosa-dve-zemlje/>
2. <https://inovacije.gov.rs/razvijen-prvi-srpski-respirator/>
3. <https://cordmagazine.com/sr/vesti/izabrana-najbolja-tehnoloska-inovacija-za-2020-godinu/>
4. <https://www.irt3000.si/sr/vesti/2019051818414999/%E2%80%9Cnajbolje_tehnoloske_inovacije%E2%80%9D_na_sajmu_tehnike/>
5. <https://inovacije.gov.rs/zajedno-mozemo-sve-remembering-places/>
6. <https://inovacije.gov.rs/zajedno-mozemo-sve-art-lab-studio/>
7. <https://inovacije.gov.rs/zajedno-mozemo-sve-kuca-finih-mirisa/>
8. <https://inovacije.gov.rs/zajedno-mozemo-sve-karolina-s-raw-lab/>
9. <https://ihtm.bg.ac.rs/sr/novosti-lat/1952-uspeh-na%C5%A1ih-saradnika-%E2%80%93-nagrada-za-najbolju-tehnolo%C5%A1ku-inovaciju-u-srbiji-u-2020-godini-u-kategoriji-studentske-inovacije>
10. <https://inovacije.gov.rs/ucenicko-inovaciono-preduzetnistvo-dolce-rosa/>
11. <https://inovacije.gov.rs/ucenicko-inovaciono-preduzetnistvo-antistres-loptice/>
12. <https://inovacije.gov.rs/ucenicko-inovaciono-preduzetnistvo-sesto-culo/>
13. <https://inovacije.gov.rs/ucenicko-inovaciono-preduzetnistvo-rain-drop-briket-company-find-me-eco-life/>
14. <https://www.minrzs.gov.rs/sr/projekti/programi/program-zaposljavanja-easi>
15. <https://inovacije.gov.rs/ministar-popovic-industrijski-park-mihajlo-pupin-stvorice-od-beograda-evropski-senzen/>
16. <https://inovacije.gov.rs/ministar-popovic-otvorio-regionalni-inovacioni-startap-centar-u-priboju/>
17. <https://inovacije.gov.rs/ministar-popovic-otvorio-regionalni-inovacioni-startap-centar-u-uzicu-najsavremenija-oprema-i-mentorska-podrska-za-mlade-tehnoloske-preduzetnike/>
18. <https://inovacije.gov.rs/srbija-i-kina-potpisale-memorandum-o-saradnji-u-oblasti-svemirskih-tehnologija/>
19. <https://inovacije.gov.rs/vesti/page/8/>
20. <https://inovacije.gov.rs/vesti/page/9/>

1. docent, Visoka škola za poslovnu ekonomiju i preduzetništvo Beograd, [gorlap@gmail.com](mailto:gorlap@gmail.com) [↑](#footnote-ref-1)
2. profesor u penziji, [mykrstic@gmail.com](mailto:mykrstic@gmail.com) [↑](#footnote-ref-2)